Tombøya

Tombøya er ei øy i Vansjø i Våler kommune i Viken fylke og dekker et areal på 267 dekar.

I 1594 fikk øya navnet Lille Løvøen, mens naboøya Burumøya het Løvøen. Gjennom hele 1600-tallet, 1700-tallet og fram til 1845 hørte øya til Tomb herregård, derav navnet Tombøya. På begynnelsen av 1800-tallet var det fast bosetning på Tombøya. Nøyaktig når øya ble fraflyttet er uvisst, men det antas at det dyrkede arealet på 12 dekar ble overtatt av oppsitteren på Burumøya.

Tombøya har per 2006 ingen hus- eller hyttebebyggelse, og har heller ikke veiforbindelse til fastlandet. Øya er fremdeles i privat eie, og inngår i Sandå og Henestangen naturreservat.

Vansjø har mange øyer, holmer og skjær, og de nærmeste naboøyene er Gressøya i nord og Burumøya i vest.

Litteratur 
Historisk atlas over Råde, Sverre Oskarson, 2001
Tur- og fritidskart over Vansjø, Statens kartverk Østfold, 1994
Båtsportkart over Vansjø, Råde Bok og Foto, 1987 

Øyer i Vansjø
Bosetninger i Våler (Østfold)
Tidligere bosetninger i Viken
Øyer i Våler (Østfold)